

**VALSTYBINĖS MAISTO IR VETERINARIJOS TARNYBOS**

**DIREKTORIUS**

**ĮSAKYMAS**

**DĖL VALSTYBINĖS MAISTO IR VETERINARIJOS TARNYBOS DIREKTORIAUS 2014 M. LAPKRIČIO 10 D. ĮSAKYMO NR. B1-970 „DĖL KAILINIŲ GYVŪNŲ LAIKYMO REIKALAVIMŲ PATVIRTINIMO“ PAKEITIMO**

2016 m. liepos 4 d. Nr. B1-543

Vilnius

Vadovaudamasis Lietuvos Respublikos veterinarijos įstatymo 6 straipsnio 3 dalimi, atsižvelgdamas į Lietuvos sveikatos mokslų universiteto atlikto mokslinio tyrimo „Šinšilų auginimo ir laikymo sąlygų tyrimas gyvūnų gerovės aspektais“ išvadas,

p a k e i č i u Kailinių gyvūnų laikymo reikalavimus, patvirtintus Valstybinės maisto ir veterinarijos tarnybos direktoriaus 2014 m. lapkričio 10 d. įsakymu Nr. B1-970 „Dėl Kailinių gyvūnų laikymo reikalavimų patvirtinimo“:

1. Pakeičiu 64 punktą ir jį išdėstau taip:

„64. Rekomenduojama šinšiloms laikymo įrangoje skirti ne mažesnį, nei Reikalavimų priedo 4 lentelėje nurodytą plotą. Rekomenduojama, kad naujai įrengiamos ar rekonstruojamos šinšilų laikymo įrangos aukštis būtų ne mažesnis kaip 34 cm. Šiame punkte rekomenduojamos šinšiloms skiriamo ploto ar laikymo įrangos aukščio normos keičiamos atsižvelgus į moksliniais tyrimais pagrįstas ploto ar laikymo įrangos aukščio normas.“

2. Pakeičiu priedo 4 lentelės pastabą ir ją išdėstau taip:

„**Pastaba.** Šinšilų laikymo įrangos rekomenduojamas plotis turi būti ne mažesnis kaip 50 cm, rekomenduojamas ilgis – ne mažesnis kaip 40 cm.”

Veterinarijos sanitarijos skyriaus vedėjas-

valstybinis veterinarijos inspektorius,

l. e. p. direktoriaus pavaduotojas,

pavaduojantis direktorių Deividas Kliučinskas